2017. gada . jūlijā Rīkojums Nr.

Rīgā (prot. Nr. .§)

**Par papildu pasākumiem Āfrikas cūku mēra ierobežošanai**

Pamatojoties uz valsts galvenā pārtikas un veterinārā inspektora 2017. gada 14. jūlija rīkojumu Nr. 100 “Par karantīnas noteikšanu un ierobežojumiem Daugavpils novada Višķu pagastā”, kā arī ņemot vērā zemkopības ministra sniegto informāciju par nepieciešamību īstenot papildu pasākumus Āfrikas cūku mēra izplatīšanās ierobežošanai:

1. Dzīvnieku izcelsmes blakusproduktus likvidēt dzīvnieku izcelsmes blakusproduktu uzņēmumā sabiedrībā ar ierobežotu atbildību “Grow Energy” (reģistrācijas numurs 40103275664, juridiskā adrese: “Gravas”, Limbažu pagasts, Limbažu novads, LV-4020, faktiskā adrese: “Gravas”, Limbažu pagasts, Limbažu novads, LV-4020; Pārtikas un veterinārā dienesta atzīšanas numurs A 064721) par summu, kas nepārsniedz 161 000 *euro*.

2. Pārtikas un veterinārajam dienestam nodrošināt dzīvnieku nogalināšanu Daugavpils novada Višķu pagastā novietnē “Latgales bekons 1” par summu, kas nepārsniedz 50 000 *euro*.

3. Saskaņā ar Publisko iepirkuma likumu 3. panta astoto daļu atļaut Pārtikas un veterinārajam dienestam bez iepirkuma procedūras izsludināšanas nodrošināt dzīvnieku izcelsmes blakusproduktu likvidēšanu šī rīkojuma 1. punktā minētajā uzņēmumā.

4. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt līdzekļus:

4.1. Zemkopības ministrijai faktisko izdevumu segšanai Pārtikas un veterinārajam dienestam par izdevumiem, kas saistīti ar šī rīkojuma 2. punktā minēto dzīvnieku nogalināšanu;

4.2. Zemkopības ministrijai (Lauku atbalsta dienestam) samaksas nodrošināšanai sabiedrībai ar ierobežotu atbildību “Grow Energy” par faktiskajiem izdevumiem, kas saistīti ar šī rīkojuma 1. punktā minēto dzīvnieku izcelsmes blakusproduktu likvidēšanu.

5. Zemkopības ministrijai iesniegt Finanšu ministrijā pieprasījumu par šā rīkojuma 1. un 2. punktā minēto faktisko izdevumu segšanu no valsts budžeta programmas 02.00.00 "Līdzekļi neparedzētiem gadījumiem".

6. Ja par šajā par rīkojumā minētajiem pasākumiem, kas kompensēti no valsts budžeta programmas 02.00.00 „Līdzekļi neparedzētiem gadījumiem”, tiek saņemts Eiropas Savienības finansējums, to ieskaita valsts budžeta vispārējos ieņēmumos.

Ministru prezidents Māris Kučinskis

Zemkopības ministra p.i. Dana Reizniece-Ozola